Það er allt eða ekkert í Salzburg annað kvöld þegar Liverpool mætir heimamönnum þar . Liverpool má ekki tapa því þá er liðið úr Meistaradeildinni og fer í Evrópudeildina . Heimamenn þurfa sigur en Liverpool nægir jafntefli og með sigri vinna Evrópumeistararnir riðilinn . Napoli vinnur riðilinn trúlega ef Liverpool nær ekki sigri því ítalska liðið á heimaleik á móti Genk á sama tíma og Liverpool spilar í Austurríki . Ljóst er að verkefni Liverpool er mjög erfitt því austurrísku meistararnir eru með magnað lið sem vinnur flesta sína leiki í heimalandi sínu . Það er því mikið sjálfstraust í liðinu . Liverpool vann fyrri leik liðanna 4 : 3 eftir að hafa komist í 3 : 0 . En Red Bull Salzburg jafnaði áður en Liverpool náði sigurmarki . Liverpool mun þurfa á ölu sínu að halda en vonandi nær liðið því sem til þarf !